Dr Zug rollt über d Birs am Joggeli verbyy. Bilder vom Dare - fascht alles isch no glyych. R.I.P. Dasch d Stadt vo dr Legände. Die Stadt wo sogar lacht, wenn dr Struggle mol nid ändet. An dr Gleis heissts: Es sinn die harte Zytte wo Helde gebäre. Mir erwarte sie denn momentan gits vieli kleini Bebbi. D Helde vo morn. Y hoff sie blyybe no in Deckig. Färn vo Armuet, Kummer und Hektik. Damit sie spielend lerne - gnueg früeh wirds no eklig. Mir läbes jede Tag vor, Schuele sinn so technisch.  Schön bin-y zrugg, y bruuch jetzt Rueh und Wärmi.